Η επιθυμία να πάμε μακρύτερα ήταν κομμάτι του αμερικανικού ονείρου
από την ίδρυση του μεγάλου μας έθνους.
Είδαμε το αδύνατο και το κάναμε δυνατό.
Αλλά υπάρχουν κάποιοι λίγοι ανάμεσά μας που προσπαθούν να μας τραβήξουν πίσω.
Υποτίμησαν εμάς,
- την επιμονή, την αποφασιστικότητά μας... - Πέντε, τέσσερα,
- τρία, δύο, ένα. - και τη θέληση να κοιτάξουμε στον ουρανό
μην ξανακοιτάζοντας πίσω.
Μετά από εντυπωσιακή νίκη στην προεδρική εκλογή...
...Συμμαχία Mars-7.
Η συμφωνία τερματίζει τον ανταγωνισμό και τη δυσπιστία...
Η Ήλιος έχασε την αντιμονοπωλιακή αγωγή που υπέβαλαν Exxon, Shell και Halliburton.
-Οι εταιρείες... - Δείξε μου το χρήμα!
Η πρόεδρος Ουίλσον ορκίστηκε για τη δεύτερη θητεία της.
Το πρώτο ανοιχτά ομοφυλόφιλο άτομο στο αξίωμα.
Ο CEO της Ήλιος, Χίλιαρντ,
χαρακτήρισε πρωτοποριακή τη νέα τεχνολογία πρόωσης,
αφού οι αποστολές δεν θα περιμένουν πια το λεγόμενο παράθυρο του Άρη...
Οι επιζώντες της αποστολής επέστρεψαν στη Γη.
Αποκλεισμένοι στον Άρη...
Ο πρώτος άνθρωπος στον Άρη χαιρέτησε τα πλήθη που γιόρταζαν.
Πέρασε μήνες μόνος στον Άρη μετά τη συντριβή του...
Η σεληνιακή σουίτα σας.
Το πρώτο ξενοδοχείο στο φεγγάρι άνοιξε για το κοινό...
Ο Τζέιμς Στίβενς κατέθεσε στη δίκη.
Ο Στίβενς έκανε συμφωνία με τους εισαγγελείς πέρυσι.
Η κωμωδία Ellen ανανεώθηκε...
Η πρόεδρος Ουίλσον υπέγραψε τον νόμο γάμου και συμπερίληψης
νομιμοποιώντας τον γάμο ομοφυλοφίλων...
Η Κούρσα προς τον Άρη έκανε πρεμιέρα απόψε
με Κλιντ Ίστγουντ ως Εντ Μπάλντουιν, Τζέιντα Πίνκετ ως Ντανιέλ Πουλ...
Η βιομηχανική πρόοδος στον Άρη
θα επιτρέψει στη βάση να κατασκευάζει αλουμίνιο
από υλικά της επιφάνειας.
Ο διάδοχος του Concorde
φτάνει σε χαμηλή γήινη τροχιά και μειώνει τον χρόνο ταξιδιού...
Ο Στάνλεϊ Κιούμπρικ πέθανε στην Αγγλία σε ηλικία 70 ετών.
Η αυτοβιογραφία, γραμμένη από τον CEO Ιλάι Χόμπσον,
περιγράφει πώς έσωσε την Chrysler
επενδύοντας στη δημοφιλία των ηλεκτρικών οχημάτων.
ΕΡΓΑΤΕΣ ΣΤΗ ΣΕΛΗΝΗ ΔΕΥΤΕΡΗ ΒΔΟΜΑΔΑ ΑΠΕΡΓΙΑΣ
Ο "ιός του 2000" σπέρνει τον όλεθρο στη γήινη τροχιά
αφού μηδενίστηκαν τα ρολόγια στον Διεθνή Διαστημικό Λιμένα...
Φωτιά!
Όλοι αναρωτιούνται
"Θα κρατήσει ενωμένο ο αντιπρόεδρος Μπους τον συνασπισμό της Ουίλσον;"
Σε μια αμφίρροπη εκλογική αναμέτρηση,
ο Αλ Γκορ νίκησε τον Τζορτζ Μπους και έγινε ο 42ος πρόεδρος των ΗΠΑ.
Η ΕΛΕΝ ΟΥΙΛΣΟΝ ΠΑΝΤΡΕΥΕΤΑΙ
Χάος επικρατεί στο Ριάντ
όπου στασιαστές κατέλαβαν κεντρικά κυβερνητικά κτίρια.
Οι Όσμπορν και οι Σεληνωρύχοι δείχνουν τον δρόμο
για ένα νέο είδος τηλεόρασης.
Ονομάζεται ριάλιτι και κυριαρχεί στη βραδινή τηλεθέαση.
Η γκλάσνοστ και η περεστρόικα μεταμόρφωσαν
την άλλοτε μουντή ρωσική πρωτεύουσα σε μια πόλη φωτός...
Η συμμαχία του Γκορ με τον Σοβιετικό ηγέτη δεν δείχνει σημάδια επιβράδυνσης.
Στην έλευση της νέας δεκαετίας,
η όλο και στενότερη συνεργασία μεταξύ ΗΠΑ και ΕΣΣΔ,
τόσο στη Γη όσο και στον Άρη,
φέρνει ένα νέο αίσθημα αισιοδοξίας στα έθνη όλου του κόσμου.
Απόψε, μπορώ να πω με υπερηφάνεια ότι ο Ψυχρός Πόλεμος τελείωσε.
Αυτοί που κάποτε θεωρούσαμε εχθρούς μας έχουν γίνει φίλοι μας...
ΚΑΛΩΣ ΗΡΘΑΤΕ ΣΤΗ ΧΑΡΟΥΜΕΝΗ ΚΟΙΛΑΔΑ
μια νέα εποχή ειρήνης και ευημερίας είναι μπροστά μας.
Διοικητή Πίτερς.
Οι θερμικοί αισθητήρες ανιχνεύουν ιδανική θερμοκρασία.
Ωραία. Ειδοποίησέ με αμέσως αν αρχίσει να ανεβαίνει ξανά.
Ρέιντζερ-1, Χαρούμενη Κοιλάδα. Εδώ διοικητής. Κατάσταση;
Εδώ Ρέιντζερ-1.
Κράτηση στα 200 μέτρα από το XF Κρόνος, καλές συνθήκες ορατότητας.
Και υπέροχη θέα.
Όλα δείχνουν εντάξει.
Ελήφθη, όλα εντάξει. Ζαχάροβα, είμαστε έτοιμοι να βγούμε.
Κυβερνήτη, οι ομάδες EVA αναφέρουν ολοκλήρωση της λίστας ελέγχου.
Κουζνέτσοφ έτοιμος.
Πολύ καλά. Απενεργοποίηση προωθητήρων για EVA.
Ελπίζω να μη φουσκώσουν τα μυαλά του.
Απορώ πώς χωρούν ακόμα στο κράνος του.
Πώς τα πάμε εκεί έξω, Γκριγκόρι;
Ό,τι ωραιότερο έχω δει στη ζωή μου.
Χαλάρωσε. Ίσως ακούει η γυναίκα σου.
Ας μην ξεχνάμε
ότι είσαι έξω εσύ και όχι εγώ, επειδή τράβηξες δύο ντάμες.
Ναι. Αλλά θα έπρεπε να έχεις συνηθίσει να έρχεσαι δεύτερος, Έντουαρντ.
Ήρεμα. Μην ξεχνάς ότι κάθομαι στα χειριστήρια.
Ωραίο να είσαι διευθυντής της βάσης.
Αναθέτεις στον εαυτό σου όποια αποστολή θέλεις.
Αυτή είναι μια μακρά και ιστορική παράδοση στον οίκο των Μπάλντουιν.
Ρέιντζερ-1, Χαρούμενη Κοιλάδα. Προσέγγιση EVA του XF Κρόνος.
Έλεγχος κανόνων αναχώρησης ολοκληρώθηκε.
Εγκρίνεται η αναχώρηση EV1.
Καλή τύχη, σμήναρχε.
Κουζ, έτοιμος να γράψεις ιστορία;
Πάντα, φίλε μου.
Έναρξη διαχωρισμού από Ρέιντζερ-1.
Απόψε γράφουμε ιστορία.
Για πρώτη φορά, ο άνθρωπος θα πατήσει το πόδι του σε αστεροειδή.
ΚΕΝΤΡΟ ΕΛΕΓΧΟΥ ΑΠΟΣΤΟΛΗΣ ΑΡΗ
Ένας Σοβιετικός κοσμοναύτης σε αμερικανικό σκάφος,
φορώντας στολή κατασκευασμένη από ιδιωτική εταιρεία.
ΖΩΝΤΑΝΑ ΕΛΕΓΧΟΣ ΑΠΟΣΤΟΛΗΣ ROSCOSMOS
Αυτός είναι ο καρπός της συμμαχίας μας για τον Άρη.
Συμφωνώ απόλυτα, Λενάρα.
Σήμερα, μαζί με τους συνεργάτες μας στη Μόσχα, την Ήλιος,
και με τα υπόλοιπα κράτη της Μ-7,
κάνουμε το επόμενο βήμα προς μια αυτάρκη αποικία στον Άρη.
Αφού το Ρέιντζερ-1 ρυμουλκήσει τον αστεροειδή σε τροχιά γύρω από τον Άρη
και αρχίσουμε την εξόρυξη των πολύτιμων πόρων του,
η Χαρούμενη Κοιλάδα θα συνεχίσει να αναπτύσσεται.
Σήμερα, αγκαλιάζουμε τον 21ο αιώνα και την αρχή μιας νέας εποχής.
Τίποτα από όλα αυτά δεν θα ήταν δυνατό
χωρίς όλους εσάς.
Οι θυσίες, η καταπληκτική δουλειά που κάνατε εδώ.
Κάθε ένας από εσάς.
Ακόμα κι εσύ, Νταν.
Κα Χιουζ, η Λενάρα κι εγώ θα σας αδειάσουμε τη γωνιά
ώστε να δουλέψετε.
Ευχαριστώ, διευθυντή Χόμπσον.
Λοιπόν, όλοι συγκεντρωμένοι στον σκοπό μας.
Καύσιμα, βεβαιώσου ότι η κατανάλωση είναι η προβλεπόμενη.
Είναι πολύ κοντά, διοικήτρια.
Πρόωση, έλεγξε την τηλεμετρία της αντιπεριδίνησης.
Ελήφθη, διοικήτρια.
Σταρ Σίτι, Χιούστον. Κατάσταση του ελέγχου της πλατφόρμας σταθερότητας;
Επιλύθηκε. Σύνδεση με μονάδα ελέγχου αποκαταστάθηκε.
Ο σμήναρχος Κουζνέτσοφ ξεκινά EVA.
- Κουζ, έτοιμος να γράψεις ιστορία; - Πάντα, φίλε μου.
Έναρξη διαχωρισμού από Ρέιντζερ-1.
Απόσταση 101 μέτρα.
Ρυθμός 3,2.
Σχετική πλευρική ταχύτητα εντός των ορίων.
Ελεύθερος για προσέγγιση.
Ελήφθη. Για προσέγγιση.
Τρία μέτρα μέχρι τον αστεροειδή.
Επαφή.
ΓΚΛΑΣΝΟΣΤ
ΟΝΕΙΡΟΠΑΓΙΔΑ
ΜΕΤΡΑ ΚΑΙ ΣΤΑΘΜΑ ΠΙΝΑΚΕΣ ΜΕΤΑΤΡΟΠΗΣ
Κάτι ακόμα για σήμερα.
Όχι, ευχαριστώ.
Δεν μπορείς να πεις όχι, τώρα βγήκαν απ' τον φούρνο.
Ευχαριστώ.
Σταμάτα να γκρινιάζεις όλη την ώρα.
Κάνει κακό στην υγεία.
Υγιέστατος είμαι. Για τον Γκορμπατσόφ πρέπει να ανησυχούμε.
Κι άλλος νέος φόρος, οι τιμές ανεβαίνουν κάθε μέρα.
Ο Σημαδεμένος νομίζει ότι είναι δυτικός.
Θα πρέπει να κοιτάζει τις υποθέσεις της χώρας του.
Αν δεν ήσουν τόσο νέος και θυμόσουν
πόσο άσχημα ήταν πριν, δεν θα παραπονιόσουν
για το πόσο καλά περνάμε σήμερα.
Άσε που έχω να πουλήσω πολλές εφημερίδες, όχι μία.
Καλημέρα, Αρτέμ.
Γεια σου, αγαπητή μου.
Ευχαριστώ.
- Τα λέμε αύριο. - Γεια χαρά.
Ο ΚΟΣΜΟΝΑΥΤΗΣ ΚΟΥΖΝΕΤΣΟΦ ΠΡΩΤΟΣ ΑΝΘΡΩΠΟΣ ΣΕ ΑΣΤΕΡΟΕΙΔΗ
ΜΠΑΤΟΝ ΡΟΥΖ, ΛΟΥΙΖΙΑΝΑ
ΜΑΪΛΣ ΘΕΡΜΑΝΣΗ, ΑΕΡΙΣΜΟΣ, ΚΛΙΜΑΤΙΣΜΟΣ
Μπαμπά!
Γεια σου, κοριτσάκι. Κάνε με μια αγκαλιά. Σφίξε.
Γεια σου, Σαρ.
Μάιλς, τι κάνεις εδώ;
Το ξέρω. Συγγνώμη. Απλώς βιάζομαι. Έχω μια συνέντευξη.
Είδες το καλό μου πουκάμισο; Δεν το βρίσκω στο σπίτι μου.
Θα είναι σε μια από τις κούτες στο γκαράζ.
Ψάξε αν θες.
- Τα λέμε μετά; - Τα λέμε.
- Γεια σου, Σαρ. - Γεια.
- Μάιλς. - Ναι.
Είπαν ότι δεν υπέγραψες τα χαρτιά.
- Πού είναι, γαμώτο; - Τα χαρτιά;
Όχι, το πουκάμισό μου.
Μάλλον είναι στην κούτα που ψάχνεις.
- Δεν είναι. - Είπες ότι θα υπογράψεις.
Όχι, είπα ότι θα τα κοιτάξω.
Μάντι, χρειάζομαι λίγο χρόνο.
Αν πάρω τη δουλειά, θα έχουμε πάλι λεφτά
και θα είμαστε όπως πριν. Δεν θα μένεις στον πατέρα σου.
Θα νοικιάσουμε σπίτι όπως πριν.
Σταμάτα.
Δεν γυρνάς έναν διακόπτη και ξαφνικά γίνονται όλα εντάξει.
Γιατί δεν βρίσκω το κωλοπουκάμισο;
Ευχαριστώ.
Τι συνέντευξη είναι;
Δεν θα το πιστέψεις.
Το ξέρω αυτό το βλέμμα.
- Ποιο βλέμμα; - Το βλέμμα που είχες
πριν χρεωθούμε τρία χιλιάρικα για σαμπουάν Amway.
Κατ' αρχάς, δεν έφταιγα εγώ.
Ήρθε κρίση στην αγορά προσωπικής φροντίδας.
Δεύτερον, καμία σχέση.
Θυμάσαι τον Καλ από την Bruce ΙΙ;
Τον είδα το πρωί. Μάντεψε πού δουλεύει.
ΗΛΙΟΣ ΘΕΣ ΝΑ ΔΟΥΛΕΨΕΙΣ ΣΤΟ ΦΕΓΓΑΡΙ;
Θα πάει στο φεγγάρι;
Λέει ότι ψάχνουν για τύπους σαν κι εμάς, με εμπειρία σε υπεράκτιες εξέδρες.
Δεν είναι φοβερό;
Μπορώ να κάνω κάτι που δεν είχα καν ονειρευτεί.
Με φαντάζεσαι στο φεγγάρι;
Όχι, καθόλου.
Να το συνηθίσεις
γιατί είμαστε ακριβώς αυτό που ψάχνουν εκεί πάνω.
Γεωτρήσεις, φρεάτια ορυχείων, κατασκευαστικά έργα μεγάλης κλίμακας.
Έχεις πέντε χρόνια να δουλέψεις σε εξέδρα.
Είναι δύο μήνες εκπαίδευση και μετά τέσσερις μήνες εκεί πάνω.
Ακριβώς όπως στην πλατφόρμα.
Ίσως δεν θα έπρεπε να τρέφεις ελπίδες.
- Πιστεύεις ότι δεν μπορώ; - Όχι, δεν είναι αυτό. Είναι...
Βλέπω πόσο βαριά το παίρνεις όταν τα πράγματα δεν πάνε καλά.
Όλα θα πάνε καλά.
Θα πάρω τη δουλειά, Μάντι.
Όχι με όλες αυτές τις ζάρες.
Γαμώτο.
Βγάλ' το. Θα φέρω το σίδερο.
Να ζήσεις και χρόνια πολλά
Χρόνια πολλά, Έιβερι
Να ζήσεις και χρόνια πολλά
Θεία Ντανιέλ, θέλω το κομμάτι με το κάστρο.
Έγινε, μικρή.
Ποιος άλλος θέλει ένα κομμάτι;
- Εγώ! - Εγώ, εγώ!
Κοίτα πόσο χαρούμενη είναι.
Λογικό.
- Με τόση ζάχαρη που έφαγε. - Γι' αυτό θα φάω κι άλλο κομμάτι.
Πώς είσαι; Για μένα τα γενέθλια είναι πάντα δύσκολα.
Καλά είμαι, εντάξει. Λίγο πιο εύκολο κάθε χρόνο.
Σ' ευχαριστώ πολύ που ήρθες.
Το εκτιμούμε η Έιβερι κι εγώ.
Δεν θα το έχανα με τίποτα.
Έιβερι, άσ' το κάτω.
Δεν θα με ακούσει από δω μέσα.
Έιβερι!
Ξέρω πως θα γυρίσεις σε δύο μήνες,
αλλά ανυπομονούμε να έρθεις επιτέλους σπίτι.
Το δωμάτιό σου σε περιμένει. Ο Άλεξ αδημονεί.
ΚΑΛΩΣ ΗΡΘΕΣ ΠΑΠΠΟΥ
Άλεξ, θες να πεις γεια στον παππού;
Ναι. Γεια σου, παππού.
Πες γεια στον Εντ, Όλγκα.
Κοίτα να γυρίσεις, για να στείλω τη μαμά του Αλεξέι στο Ομσκ.
Τέλος πάντων, σ' αγαπάω.
Πάντα.
Κυβερνήτη Μπάλντουιν.
Η Ομάδα Ένα ξεκινά την εγκατάσταση αγκύρωσης και καλωδίωσης.
Περιστροφή αστεροειδούς σταμάτησε.
Συνεχίζουμε με εγκατάσταση αγκύρωσης και καλωδίωσης.
Πλησιάζω σημείο αγκύρωσης 36.
Ελήφθη. Τάση καλωδίου καλή. Βρίσκομαι στο σημείο.
Θα το συνδέσουμε στο καλώδιο μας.
Εγκατάσταση αδελφής αγκύρωσης.
Εισαγωγή της άγκυρας.
Καλό ταίριασμα στη διασύνδεση. Κάνε πίσω.
- Πίσω. - Πυρ.
Ρέιντζερ, Ομάδα Ένα, άγκυρα 36 εγκαταστάθηκε.
Συνεχίζουμε με σύνδεση καλωδίου στην άγκυρα 36.
Καλώδιο συνδέθηκε. Διαδικασία εγκατάστασης ολοκληρώθηκε.
Μεταφορά στο σημείο 37.
Ελήφθη, μεταφορά στο σημείο 37.
Σημείο πρόσδεσης 42 στο δικτύωμα σχεδόν έτοιμο.
Δύο ακόμα βίδες και προχωράμε στο σημείο 43.
Προχωράμε στον σύνδεσμο ενέργειας 037.
Εμπλοκή πείρων ασφάλισης.
Φαίνεται καλά από εδώ. Συνεχίστε κατόπιν εντολής. Έχουμε αγωγό.
Ξεκινάμε το τρυπάνι. Βίδα σύσφιξης.
Μία, δύο, τρεις, τέσσερις, πέντε περιστροφές.
ΜΑΣΕΪ
Πρέπει να είναι πολύ ωραία να πετάς έτσι ελεύθερα.
Χωρίς βίδες.
Εγώ προτιμώ γαντζωμένος σε κάτι σταθερό.
Ήλιος 2, Κουζνέτσοφ.
Ας επιταχύνουμε.
Ελήφθη.
Ο σύντροφος Στάλιν θα είναι καταχαρούμενος.
Δεν υπάρχουν Βορειοκορεάτες να του κλέψουν τη δόξα.
Εκείνος παίρνει τη δόξα κι εμείς κάνουμε όλη τη δουλειά.
Ας πάρει όση δόξα θέλει, αρκεί να πάρουμε το μπόνους μας.
Δεν θα πάρουμε τίποτα αν δεν τελειώσουμε αυτό το γαμίδι.
Μεταφορά στο σημείο 38.
Ελήφθη, μεταφορά στο σημείο 38.
Ελήφθη, Ομάδα Δύο.
Βίντσι εν λειτουργία.
Ωραία που έφερες το παιδί σου για τη μεγάλη μέρα.
Είναι κωλόπαιδο.
Θα προτιμούσε να παίζει βιντεοπαιχνίδια.
Τώρα, ίσως. Αλλά θα θυμάται αυτήν τη μέρα για πάντα.
Θυμάμαι όταν ο μπαμπάς μου με πρωτοπήγε στη δουλειά,
στη γραμμή συναρμολόγησης.
Πώς λειτουργούν όλα. Κάθε βίδα.
Και φυσικά, εγώ ενδιαφερόμουν περισσότερο για τους αυτόματους πωλητές.
Όμως κάτι μου έμεινε.
Να βλέπω τον πατέρα μου στο στοιχείο του.
Και τόσοι άλλοι άντρες δίπλα του, κάνοντας κάτι όλοι μαζί.
Με έκανε περήφανο.
Και έκανα κοπάνα από το σχολείο. Άρα, διπλό το κέρδος.
Νομίζω ότι γι' αυτό συμφώνησε ο γιος μου.
Θα αλλάξει γνώμη. Όπως εγώ.
Όσο αυτοί πιάνουν με λάσο τον βράχο, εγώ έχω το μίτινγκ για τον προϋπολογισμό.
Και λένε ότι μόνο οι αστροναύτες περνούν καλά.
Χιούστον, Ρέιντζερ-1, έχουμε νεότερα από τον προωθητήρα.
Αναμείνατε για δεδομένα.
Ελήφθη, Ρέιντζερ-1, αναμένουμε.
Χαρούμενη Κοιλάδα, τα καλώδια πρόσδεσης έχουν ασφαλιστεί.
Ενεργοποίηση των κινητήρων ιόντων σε επίπεδα ισχύος 20%
και έναρξη μεταφοράς του αστεροειδούς σε τροχιά γύρω από τον Άρη.
Όλοι στις θέσεις σας. Ξεκινάμε.
Γαμώτο.
Ρέιντζερ-1, Χαρούμενη Κοιλάδα, πώς είναι η καμπύλη επιτάχυνσης;
Διοικητή Πίτερς, όλες οι ενδείξεις στο μέσον.
Όλα όπως πρέπει.
ΑΝΘΡΩΠΙΝΟ ΔΥΝΑΜΙΚΟ
Ευχαριστώ.
Καλησπέρα. Είχα μια συνέντευξη με...
Συμπληρώστε την αίτηση και φέρτε την εδώ. Ευχαριστώ.
ΑΙΤΗΣΗ ΠΡΟΣΛΗΨΗΣ
ΕΚΠΑΙΔΕΥΣΗ
ΣΠΟΥΔΕΣ: ΠΑΝΕΠΙΣΤΗΜΙΟ ΛΟΥΙΖΙΑΝΑ
Ο Καλ Χάρις σε εκτιμά πολύ.
Λέει πως έχεις αρκετή εμπειρία σε εξέδρες.
Ήσουν στον γερανό στην πλατφόρμα Bruce II;
Μάλιστα. Εννέα χρόνια στο κτήνος. Τα καλύτερα της ζωής μου.
Έρχονται πολλοί εδώ από υπεράκτιες εξέδρες.
Δεν θα πω ψέματα, ήταν λίγο δύσκολο όταν όλες οι εξέδρες έκλεισαν.
Κάνω υπομονή, αλλά αυτό εδώ...
ΚΑΡΙΕΡΕΣ ΣΤΟ ΦΕΓΓΑΡΙ
μια δουλειά στο φεγγάρι, θα αλλάξει τη ζωή μας.
Τη δική μου και της οικογένειας.
Πανεπιστήμιο Φλόριντα; Ζήτω οι Νολς!
Σωστά, ναι. Πανεπιστήμιο Φλόριντα. Ναι.
Ο αδελφός μου ήταν απόφοιτος του '92.
- Εσύ; - Το ογδόντα... το '89.
Σε ποιον κοιτώνα;
Σε ποιον κοιτώνα ήμουν; Που λες, Τομ, εγώ...
Σε ποιον δεν ήμουν. Αν με πιάνεις.
Πολλές όμορφες γυναίκες στο Ταλαχάσι.
Προσυπογράφω. Ναι.
Λοιπόν, Μάιλς, έχεις τα προσόντα, την εμπειρία,
και με λίγη εκπαίδευση μπορείς να κάνεις τη δουλειά.
Χαίρομαι που το ακούω, Τομ.
Μετά το εντατικό εκπαιδευτικό πρόγραμμα, θα είναι η σειρά σου να ανέβεις
καλοκαίρι του 2005.
Σε δύο χρόνια;
Συγγνώμη. Είναι το νωρίτερο που έχουμε.
Άνθρωποι από όλον τον κόσμο κάνουν ουρά.
Ειδικά με τη σειρά Σεληνωρύχοι που είναι πολύ δημοφιλής.
Δεν μπορώ να περιμένω τόσο, κε Γκέιμον. Έχω ανάγκη τη δουλειά.
Υπάρχει κάτι που θα μπορούσα να κάνω;
Δεν θέλω να χάσω την οικογένειά μου.
Και αυτή η δουλειά πραγματικά
θα έφτιαχνε τα πράγματα και...
Λυπάμαι πολύ, Μάιλς,
αλλά δεν μπορώ να κάνω τίποτα για να σε προωθήσω στη λίστα.
Ναι, καταλαβαίνω.
Εκτός αν...
Ίσως σε στριμώξω σε ένα πλήρωμα για Άρη.
Για Άρη;
Μεγαλύτερη δέσμευση. Τουλάχιστον δύο χρόνια.
Δεν θέλουν πολλοί να λείψουν τόσο,
γι' αυτό οι αποδοχές είναι υψηλότερες.
ΗΛΙΟΣ ΚΑΝΕ ΑΙΤΗΣΗ ΤΩΡΑ
Θα σε ενδιέφερε;
Κατανάλωση καυσίμων εντός προβλέψεων.
Ο ιμάντας αντέχει.
Όλα τα συστήματα ΟΚ.
Δονήσεις εντός ορίων.
Όλα τα καλώδια εντός των ορίων πίεσης.
Ειδοποίηση τάσης καλωδίων.
Λαμβάνω ειδοποίηση για υψηλό ρυθμό πυροδότησης των προωθητήρων.
Βλέπω το ίδιο. Οι ποσότητες καυσίμου μειώνονται.
Κυβερνήτη Μπάλντουιν, έχουμε τις ίδιες ενδείξεις.
Μειώνεται η τάση στο καλώδιο επτά.
Προκαλεί λίγη αστάθεια.
Ανεβαίνουμε. Έχουμε περιθώριο;
Προσπαθώ.
Χαρούμενη Κοιλάδα, ο αστεροειδής αρχίζει να ταλαντεύεται.
Κλείνω τους κινητήρες τώρα.
Ελήφθη, Ρέιντζερ-1. Αναμένουμε.
Θα εκκινήσω χειροκίνητα τους προωθητήρες.
Ίσως μειωθεί η ταλάντωση.
Ειδοποίηση τάσης καλωδίων.
Η ταλάντωση χειροτερεύει.
Βλέπουμε αστάθεια στα καλώδια.
Λύνεται.
Έτοιμοι για αποσύνδεση έκτακτης ανάγκης.
Πείτε μου όταν το δεύτερο Ρέιντζερ φτάσει στο 20% των καυσίμων του.
Αν τα εξαντλήσουμε, θα βρουν τον μπελά τους εκεί πάνω.
Κατανάλωση καυσίμων πολύ υψηλή.
Σφάλματα άνω των πέντε μοιρών σε πρόνευση και περιστροφή.
Ο έλεγχος υψομέτρου χειροτερεύει την ταλάντωση.
Δεν σβήνουμε τους προωθητήρες, αλλιώς θα πέσουμε.
Κουζ, τι διάολο κάνεις;
Ξαναβγαίνω να τεντώσω τα καλώδια.
Είναι επικίνδυνο.
Το ξέρω, αλλά τι άλλη επιλογή έχουμε;
Εντάξει. Έχεις 30 λεπτά.
Μετά θα τσακιστείς να ξαναμπείς μέσα.
Ελήφθη.
Χαρούμενη Κοιλάδα, κάνουμε έκτακτη EVA για να επανασφαλίσουμε τον αστεροειδή.
Αρνητικό, Ρέιντζερ-1. Σταματήστε την EVA.
Όλοι να παραμείνουν στο σκάφος μέχρι να εκτιμήσουμε την κατάσταση.
Λυπάμαι, σύντροφε διοικητή.
Δεν καταλαβαίνω τι λες.
Πάρκερ, πού πας;
Τελειώνει το οξυγόνο σου. Δεν προλαβαίνεις να γεμίσεις.
Θα βοηθήσω να γίνει πιο γρήγορα.
Καλός άνθρωπος.
Τι κάνεις;
Είπε να σταματήσουμε. Δεν εκπαιδευτήκαμε γι' αυτό.
Αν δεν πάμε τον αστεροειδή στον Άρη, πάει το μπόνους.
- Χρειάζομαι τα χρήματα. - Νόμιζα ότι ήσουν ήρωας.
Υπάρχουν πολλά είδη.
...ειδοποίηση τάσης...
Γκριγκόρι, η δόνηση χειροτερεύει πολύ.
Σε τι κατάσταση είστε;
Είμαστε στο δικτύωμα.
Στον τετραπλό κόμβο απ' την πλευρά του σκάφους. Πάμε προς την πλατφόρμα.
Πάρκερ, φτάνοντας στο τέλος του δικτυώματος,
θα ενεργοποιήσω το βίντσι τέσσερα αποκαθιστώντας την τάση του καλωδίου.
Κάνε το ίδιο με το βίντσι νούμερο δύο.
Ελήφθη.
Χριστέ μου, λυγίζει όλο το δικτύωμα.
Ρέιντζερ-1, δομική αστοχία στο δικτύωμα.
Πάρκερ, φύγε αμέσως.
Προσπαθώ.
Διαλύεται!
Πάρκερ! Πάρκερ, κουνήσου!
Πάρκερ, πρόσεχε!
Κάνε στην άκρη!
Γκριγκόρι, Πάρκερ, λαμβάνετε;
Σε τι κατάσταση είστε;
Ρέιντζερ, ο Πάρκερ πέθανε.
Γκριγκόρι, μπες στη θυρίδα. Θα λύσουμε τον βράχο.
Το δικτύωμα παγίδευσε το πόδι μου.
- Μπορείς να ελευθερωθείς; - Όχι.
Ακολουθία αποσύνδεσης έκτακτης ανάγκης.
Θα λύσω τον κωλοβράχο μόλις επιστρέψει ο Κουζ.
Τόμι, βοήθησέ με να φορέσω τη στολή και να βγω.
Τι κάνεις...
Πάω έξω. Πάρε τη θέση μου.
Όχι, δεν μπορείς.
Όχι. Είναι πολύ αργά.
Δεν υπάρχει χρόνος. Πρέπει να με αφήσετε.
- Όχι, Γκριγκόρι. - Το καθήκον σου είναι το σκάφος σου.
Δεν χάνω κανέναν άλλον σήμερα. Βγαίνω.
Έντουαρντ, άκουσέ με.
Τρύπησε η στολή μου. Το οξυγόνο μου έχει σχεδόν τελειώσει.
Κάνε αυτό που πρέπει πριν χαθούν όλοι.
Προειδοποίηση σύγκρουσης.
ΕΙΔΟΠΟΙΗΣΗ ΕΓΓΥΤΗΤΑΣ
Προειδοποίηση σύγκρουσης.
Αντίο, φίλε μου.
Πες στη γυναίκα και στην κόρη μου ότι τις αγαπώ.
Αντίο, φίλε μου.
ΥΠΕΡΒΑΣΗ ΟΡΙΟΥ ΦΟΡΤΙΟΥ ΚΑΛΩΔΙΩΝ
Έχουμε δομική αστοχία στο δικτύωμα.
Το Ρέιντζερ-1 πλησιάζει σε απώλεια ελέγχου.
- Δώστε μου νούμερα. - Έλα μαζί μου.
Πάρκερ, φτάνοντας στο τέλος του δικτυώματος...
ΕΙΔΟΠΟΙΗΣΗ ΕΛΙΓΜΟΥ!
θα ενεργοποιήσω το βίντσι αποκαθιστώντας την τάση του καλωδίου.
Ρέιντζερ-1, στη δευτερεύουσα σύνδεση.
Αλέιντα. Πρόωση!
Ανέβασε σειριακό διαγνωστικό στο Ρέιντζερ-1.
Να βεβαιωθούμε ότι οι προωθητήρες είναι άθικτοι.
Επιστρέφω αμέσως. Στείλε αυτά επάνω.
Πού πας;
Αλέιντα.
Βάζουμε αυτό εδώ στο μπολ για ανακάτεμα.
- Και μετά απλώς προσθέτουμε νερό. - Εντάξει.
- Σωστά. - Βάζεις το νερό.
- Το μείγμα πάει εκεί. - Εντάξει.
- Μωρό μου. - Το βάζω εδώ;
Πρέπει να δεις κάτι.
Σε μια μέρα που θα συμβόλιζε το καλύτερο από τα ανθρώπινα επιτεύγματα,
δυστυχώς, ο κόσμος λαμβάνει τραγικά νέα.
Η ρυμούλκηση ενός αστεροειδούς στον Άρη πήρε τραγική τροπή.
Ο Ρώσος ήρωας Γκριγκόρι Κουζνέτσοφ και ένας ακόμη άνθρωπος σκοτώθηκαν.
Ο Κουζνέτσοφ ήταν ο πρώτος Σοβιετικός που πάτησε το πόδι του στον Άρη,
χέρι-χέρι με την πρώην κυβερνήτρια της NASA Ντανιέλ Πουλ.
Τα ερωτήματα πληθαίνουν
για το πώς ακριβώς συνέβη το τραγικό γεγονός.
Λαμβάνουμε αντικρουόμενες πληροφορίες από τη NASA για το τι πήγε στραβά.
Κάτοχος του παρασήμου του Τάγματος του Λένιν
ως πρώτος Σοβιετικός στον Άρη, ήταν σεβαστός
στην ΕΣΣΔ και παντού στον κόσμο,
ακόμη και στις ΗΠΑ, όπου έκανε δηλώσεις ο επικεφαλής της NASA Ιλάι Χόμπσον.
Στο Χιούστον είμαστε πραγματικά συντετριμμένοι...
Είμαστε σε στενή επαφή με τους συναδέλφους μας στη Roscosmos...
Roscosmos, λέγετε;
Γεια σας, πάλι η Μάργκαρετ Ρέινολντς είμαι.
Προσπαθώ να επικοινωνήσω με τη διευθύντρια Κατίς.
Έχει λάβει όλα τα μηνύματά σας.
Χρειάζομαι μόνο πέντε λεπτά.
Δεν καταλαβαίνω γιατί δεν μπορώ να της μιλήσω.
Θα σας καλέσει όταν μπορέσει.
Ευχαριστώ.
...επαινώντας τον Κουζνέτσοφ για τις υπηρεσίες του και δεσμεύτηκε
ότι ολόκληρη η ομάδα μηχανικών του Σταρ Σίτι
θα αναλύσει κάθε πτυχή της αποστολής Κρόνος.
Διάολοι όταν είναι ξύπνια, άγγελοι όταν κοιμούνται.
Κοίταξέ την.
Ακόμα θυμάμαι όταν την κρατούσα και το κεφάλι της χωρούσε στο χέρι μου.
Όταν ήσουν στην Bruce II για πολύ καιρό,
η Σάρα κι εγώ
μερικές φορές προσποιούμασταν ότι είχες κατασκηνώσει στην πίσω αυλή.
Ανησυχούσα πάρα πολύ ότι θα σου συμβεί κάτι εκεί έξω,
στη μέση του πουθενά.
Χωρίς καμία βοήθεια.
Και ήσουν μόνο 160 χλμ. μακριά.
Ο Άρης είναι...
Είναι 230 εκατ. χλμ. μακριά.
Το ξέρω.
Εκείνοι που πέθαναν σήμερα είχαν οικογένειες.
Οικογένειες που δεν θα τους ξαναδούν ποτέ.
Μην πας, Μάιλς.
Όλα θα πάνε καλά. Το υπόσχομαι.
Δεν σημαίνει ότι θα τα ξαναβρούμε.
- Ναι. - Ναι.
Μάργκαρετ Ρέινολντς.
Θέλω να μιλήσω στη διευθύντρια Κατίς.
Είναι απασχολημένη.
Μιλάς αγγλικά.
Και γαλλικά, γερμανικά και ιταλικά. Θες να δεις τα πτυχία μου;
Θέλω να δω τη διευθύντρια.
Θα ακούσουμε ό,τι θες να συζητήσετε
στο τακτικό προγραμματισμένο ραντεβού σε εννέα μέρες.
Όταν πρωτοήρθα εδώ,
μου υποσχέθηκαν ότι θα συζητάμε όλα τα διαστημικά θέματα,
αλλά με κρατούν συνεχώς σε απόσταση.
Πρέπει να δω τι προκάλεσε το ατύχημα και πώς αντέδρασε το πλήρωμα
ώστε να λύσουμε το πρόβλημα.
Έχουν περάσει 10 χρόνια από τότε που ήσουν επικεφαλής της NASA.
Η τεχνολογία της εποχής εκείνης είναι εν πολλοίς ξεπερασμένη.
Τι ακριβώς πιστεύεις ότι μπορείς να προσφέρεις
που εμείς δεν θα διαχειριστούμε καλύτερα;
Στην περίπτωσή σου, σχεδόν τα πάντα.
Ευχαριστούμε που ήρθες.
Παρακαλώ μην ξανάρθεις απροειδοποίητα.
ΜΙΑ ΒΔΟΜΑΔΑ ΜΕΤΑ
Γεια σου, μικρή. Εύχομαι να είσαι καλά εσύ κι ο Άλεξ.
Περνάμε δύσκολες μέρες εδώ πάνω.
Η απώλεια του Γκριγκόρι ήταν... Ήταν δύσκολη.
Ήμασταν καλοί φίλοι.
ΚΟΥΖΝΕΤΣΟΦ
Έχουν καθηλώσει κάθε αποστολή σε αστεροειδείς
μέχρι να βγει το πόρισμα της επιτροπής.
Περιμένουμε να στείλουν καινούργιο διοικητή
για να συμμαζευτούμε.
Δεν ξέρω ποιος θα είναι, αλλά καλύτερα να μείνω εδώ λίγο ακόμα.
- Μπαμπά... - Δεν είναι καλή στιγμή να φύγω.
Αφού είμαι ο διευθυντής και όλοι εξαρτώνται από μένα.
Πρέπει να βεβαιωθώ ότι θα έχουμε μια ομαλή μετάβαση
και υπόσχομαι να γυρίσω μόλις τακτοποιηθεί ο νέος διοικητής.
Συγγνώμη.
Τα λέμε σύντομα, εντάξει; Σ' αγαπάω.
Τι είπε ο παππούς;
Γλυκέ μου.
Ο παππούς δεν μπορεί να γυρίσει ακόμα.
Πρέπει να μείνει στον Άρη για λίγο ακόμα, αλλά υποσχέθηκε να γυρίσει γρήγορα.
- Εντάξει; - Υποσχέθηκε.
Τι αξίζει η υπόσχεσή του;
Υποσχέθηκε να επιστρέψει το '98. Το '99. Το 2001.
- Δεν θα γυρίσει. - Όλγκα, όχι μπροστά στον Άλεξ.
Βαρέθηκα να κρατάω το στόμα μου κλειστό.
Είναι εγωιστής.
NASA ΔΙΑΣΤΗΜΙΚΟ ΚΕΝΤΡΟ ΜΟΛΙ ΚΟΜΠ
Κύριε, ήρθε.
- Ο διευθυντής Χόμπσον; - Ιλάι, παρακαλώ.
Σε ευχαριστώ που ήρθες τόσο σύντομα.
Πολύ μεγάλη μου τιμή.
Παρακαλώ, πέρασε.
ΑΝΑΝΕΩΜΕΝΟΣ ΑΠΟ ΤΟΝ ΙΛΑΪ ΧΟΜΠΣΟΝ
- Οι μπότες μου. - Μια περήφανη στιγμή για την Αμερική.
Για όλον τον κόσμο. Τι ταξίδι.
Φανταζόσουν όταν πρωτοήρθες στη NASA
ότι εσύ θα γινόσουν η πρώτη Αμερικανίδα που πάτησε στον Άρη;
Δεν πάτησα, με τον κώλο έπεσα.
Λοιπόν, τι με ήθελες;
Ναι. Λοιπόν, όπως μάλλον έμαθες,
παγώσαμε το πρόγραμμα εξόρυξης σε αστεροειδείς
μέχρι να βρούμε τι συνέβη εκεί πάνω.
- Το έμαθα. - Ετοιμάζουμε ένα πόρισμα.
Το ίδιο και οι Σοβιετικοί.
Αλλά αυτό που γνωρίζουμε ήδη είναι ότι πάρθηκαν ορισμένες αποφάσεις
λίγο πριν από το ατύχημα.
Παραβίαση των πρωτοκόλλων. Και η παραμονή του σμήναρχου Πίτερς
ως διοικητή της Χαρούμενης Κοιλάδας δεν είναι πια επιθυμητή.
Εύκολα κατηγορούμε τον επικεφαλής.
Ακριβώς επειδή είναι επικεφαλής.
Αναλαμβάνει την ευθύνη όταν κάτι πάει στραβά.
Το ξέρεις καλύτερα από τον καθένα.
Γι' αυτό θέλω να τον αντικαταστήσεις.
Δεν είναι σειρά των Ρώσων να στείλουν διοικητή;
Αφού ο Πίτερς φεύγει πρόωρα,
μας επιτρέπουν να αντικατασταθεί από Αμερικανό.
Δεν δουλεύω πια για τη NASA.
Ξέρω ότι ζητάω πολλά.
Επέλεξες να ιδιωτεύσεις και ο Θεός να σε ευλογεί γι' αυτό.
Έπρεπε να κάνω το ίδιο μετά την Chrysler.
Αλλά όταν ο πρόεδρος Γκορ μου ζήτησε να υπηρετήσω,
έπρεπε να ξεπληρώσω το χρέος προς τη χώρα μου.
Πετσοκόβοντας 20% τον προϋπολογισμό της NASA;
Όταν ήρθα, το 60% των προγραμμάτων ήταν εκτός προϋπολογισμού και προθεσμιών.
Δες το πρόγραμμα εξόρυξης, ακόμα και πριν το φιάσκο.
Ήταν χαώδες. Έτσι άκουσα.
Αλλά τελικά πήρε τη σωστή κατεύθυνση.
Τα κράτη της Μ-7 διέθεσαν άπειρους πόρους στην οικοδόμηση της Χαρούμενης Κοιλάδας
για αυτό το πρόγραμμα εξόρυξης. Περιμένουν απόδοση της επένδυσης.
Και τώρα με το ατύχημα και με όλα τα σχετικά ερωτήματα,
ο πρόεδρος είναι στο τσακ να ακυρώσει όλο το πρόγραμμα συνολικά.
Αυτό είναι απίστευτα κοντόφθαλμο.
Μετά από τόση δουλειά, να τα παρατήσουμε τώρα;
Ξέρω.
Γι' αυτό θέλω να πας εκεί και να βελτιώσεις τα πράγματα.
Έχω να πάω στον Άρη σχεδόν επτά χρόνια.
- Πολλά έχουν αλλάξει. - Σωστά, αλλά ο κόσμος σε σέβεται.
Σε θαυμάζουν. Αμερικανοί, Ρώσοι, ακόμα και οι Βορειοκορεάτες.
Ξέρεις πώς λειτουργεί εκεί το πράγμα. Ξέρεις τις παγίδες.
Και όλοι θα σε ακούσουν.
Ειδικά ο Εντ Μπάλντουιν.
- Ο Εντ Μπάλντουιν δεν ακούει κανέναν. - Ναι.
Και αυτό είναι μεγάλο πρόβλημα.
Είναι πολύ καιρό διευθυντής εκεί και δεν αλλάζει εύκολα συνήθειες.
Σε καταλαβαίνω, Ιλάι. Πραγματικά σε καταλαβαίνω.
Και εύχομαι τα καλύτερα.
Αλλά λυπάμαι. Δεν...
Δεν μπορώ να το ξανακάνω.
Αποδέχτηκες την πρόσκλησή μου να μιλήσουμε.
Κάτι πρέπει να άλλαξε.
Ο Κουζ ήταν φίλος μου.
Δεθήκαμε πολύ εκείνους τους 15 μήνες.
Ο Εντ ήταν...
Ήταν ερείπιο μετά από αυτό που συνέβη στην Κάρεν.
Ο Κουζ με στήριξε.
Είμαι εδώ χάρη σ' εκείνον.
Δεν μπορώ να φανταστώ πόσο δύσκολο ήταν αυτό.
Εσείς οι εννέα εκεί πάνω ρισκάρατε τις ζωές σας για τον Άρη.
Αλλά όλα αυτά...
Όλα αυτά θα πάνε χαμένα
αν δεν επανέλθουμε στον σωστό δρόμο τώρα.
Όχι. Είναι δικά μου.
Θες κι εσύ; Δεν ξέρω.
Έλα να τα πάρεις.
Πάρτε σάκες. Φεύγουμε σε πέντε λεπτά.
- Οι πίσω δεν διαλέγουν μουσική. - Καλά.
Μπορούμε να ακούσουμε μουσική; Βαρέθηκα τον Χάουαρντ Στερν.
Τι είπα μόλις τώρα;
Αλέιντα. Απ' τη δουλειά.
ΕΙΣΕΡΧΟΜΕΝΗ ΚΛΗΣΗ NASA
4 ΑΝΑΠΑΝΤΗΤΕΣ ΑΠΟ NASA
- Είσαι καλά; - Ναι, καλά είμαι.
Θα δουλέψω από το σπίτι.
Καλά. Εμείς φεύγουμε. Τα λέμε απόψε.
- Σ' αγαπάω. - Κι εγώ σ' αγαπάω.
Μπαμπά, πάμε.
Είναι από τον βορρά.
Πετούν νότια τον χειμώνα.
Έχουν τα δίκια τους.
Ονομάζονται βόρειοι πύρρουλες.
Είναι υπομονετικά πουλιά.
Ξέρουν ότι πρέπει να περιμένουν πριν ανθίσουν τα λουλούδια.
Γνωριζόμαστε;
Εγώ σε ξέρω.
Ποια είσαι;
Κάποια που θέλει το καλό σου.
Και δεν είναι καλό να ταράζεις τα νερά στο Σταρ Σίτι.
Είναι χειμώνας, κυρία Μάντισον.
Αλλά σύντομα θα έρθει η άνοιξη.
Πρέπει να είσαι υπομονετική όπως οι φίλοι μας εδώ.
Κοίτα ποια μας έκανε την τιμή να μας επισκεφθεί.
Δεν είναι δίκαιο.
Πώς καταφέρνεις να γίνεσαι όλο και πιο όμορφος όσο μεγαλώνεις;
Έλα να σε αγκαλιάσω.
Τι;
- Ουίλιαμ Τζόζεφ Τάιλερ. - Γι' αυτό εδώ λες;
Ώστε ο Ρομπ αποφάσισε επιτέλους να σε αποκαταστήσει;
Προσπαθεί.
Χαίρομαι πάρα πολύ για σας.
Αλήθεια. Συγχαρητήρια.
Λοιπόν, πότε είναι η μεγάλη μέρα;
- Την άνοιξη. Σημείωσέ το. - Εντάξει.
Μαθαίνω ότι σκίζεις
- στο Τμήμα Υποθέσεων Αστροναυτών. - Με παρακολουθείς;
Βεβαιώνομαι ότι έπιασε τόπο η διδασκαλία μου.
Με το παραπάνω.
Λοιπόν, τι σε φέρνει στα κεντρικά;
Ο Χόμπσον.
Θέλει να γυρίσω στη Χαρούμενη Κοιλάδα.
Στη θέση του Πίτερς.
Αλήθεια;
Και;
Είπα ότι θα το σκεφτώ.
Θα ήσουν πραγματικά χρήσιμη εκεί πάνω. Έχουν τα χάλια τους.
Υποθέτω πως ναι, αλλά δεν ξέρω.
Το να ξαναπάω εκεί πάνω
μετά από όλα όσα συνέβησαν με τον Ντάνι.
Δεν ξέρω αν θα μπορούσα.
Δεν ήταν δική σου ευθύνη.
Πρέπει να το ξέρεις αυτό. Όλοι το ξέρουμε.
Δεν υπήρχε επιλογή. Έκανες αυτό που έπρεπε για όλους μας.
Αυτό λέω στον εαυτό μου εδώ και επτά χρόνια.
Δεν με βοηθάει να κοιμηθώ καλύτερα.
Να το ξεπεράσεις.
Να επιστρέψεις. Θα σου κάνει καλό.
Το θέμα είναι ότι ποτέ δεν το ξεπερνάς πραγματικά.
Τους ανθρώπους που πλήγωσες και τους ανθρώπους που έχασες
τους κουβαλάς μαζί σου όπου κι αν πας.
"Μέσα από πύλη λαμπερή οι άγγελοι προσμένουν".
Θα τα ξαναπούμε.
Μπορεί και όχι.
Μ-7 ΓΙΟΥΝΙΤΙ
Έτοιμοι για εκκίνηση κινητήρων πλάσματος για είσοδο σε αρειανή τροχιά.
Σε πέντε, τέσσερα, τρία, δύο, ένα.
Υποτιτλισμός: Κώστας Φαρμάκης